ডাব্লিউডাব্লিউই হল অব ফেম (২০০৯)
২০০৯ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের দশম শ্রেণিকে অন্তর্ভুক্ত করেছে। এই অনুষ্ঠানটি ২০০৯ সালের ৪ঠা এপ্রিল তারিখে রেসলম্যানিয়া ২৫ আয়োজনের পূর্ববর্তী রাতে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছে। জেরি লোলার এবং টড গ্রিশাম এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল স্টোন কোল্ড স্টিভ অস্টিন, যাকে ভিন্স ম্যাকম্যান হল অব ফেমে অন্তর্ভুক্ত করেছেন। এছাড়াও রিকি স্টিমবোট, বিল ওয়াটস, হাওয়ার্ড ফিনকেল, কোকো বি. ওয়্যার এবং দ্য ফাঙ্কসের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।